OpenLLM-France/wikimedia huggingface dataset:
# Bolboraren konspirazioa

1605eko Bolboraren konspirazioa (ingelesez: Gunpowder Plot) edo Jesuiten saldukeria (ingelesez: Jesuit Treason) Robert Catesbyk zuzendutako ingeles katoliko talde batek egindako Jakue I.a Ingalaterrakoa eta VI.a Eskoziakoaren hilketa-ahalegina izan zen.
Plana irekiera zeremonian, 1605eko azaroaren 5ean, Lorden Ganbera eztanda egitean zetzan. Horrek Midlands eskualdean herri matxinada eragingo zukeen, Jakueren bederatzi urteko alaba, Elisabet Estuardo, tronuan jarriko zuena. Erlijio-tolerantzia gehiago lortzeko ahaleginak porrot egin ondoren, Catesbyk ingeles katolikoen desengainua bideratu zuen. Horretarako John Wright, Thomas Wintour, Thomas Percy, Guy Fawkes, Robert Keyes, Thomas Bates, Robert Wintour, Christopher Wright, John Grant, Ambrose Rookwood, Sir Everard Digby eta Francis Tresham bildu zituen. Fawkesek, espainiarren alde 10 urtez Herbehereetako matxinadan izandako soldadua, lehergaien ardura izan zuen.
Agintariak jakinaren gainean jarri ziren 1605eko urriaren 26an William Parker Monteagleko baroiak izenpetu gabeko gutuna jaso zuelako. Azaroaren 4ko gauerdian Lorden Ganbera miatu zutenean, Fawkes harrapatu zuten 36 barril bolbora—Lorden Ganbera txikitzeko haina— zituela. Atxilotzearen berri jazo zutenean, konspiratzaile gehienek Londrestik ihes egin zuten. Talde batek bere bila zihoan Worcesterreko sheriffa aurre egin zuen Holbeche Housen. Borrokan Catesby hil zen. 1606ko urtarrilaren 27an zortzi konspiratzaile, tartean Fawkes, epaitu zituzten eta urkatua, herrestatua eta zatikatua izeneko zigorra jasan zuten.
Henry Garnet aitak, Ingalaterrako jesuiten buru, hilketa-ahaleginaren xehetasun batzuk jakin zituen. Saldukeriaz salatua eta heriotzara zigortua izan zen arren, zalantzan dago bere parte-hartzea. Aitortzaren bidez ezagutu zuenez, ezin izan zuen abisatu. Konspirazioak katolikoen aurkako legeak eragin zituen baina Jakue erregeak ez zituen bere laguntzaile katolikoen karguak kendu. Urte askoz, Ingalaterran Bolboraren konspirazioaren zapuzketa ospatu zuten baina orduko kanpai jotze eta sermoiak egungo Guy Fawkes Gau bilakatu zen.

## Erreferentziak

* ↑ Northcote Parkinson, C.. (1976). Gunpowder Treason and Plot. Weidenfeld and Nicolson ISBN 978-0-297-77224-8..
* ↑ Cressy, David. (1989). Bonfires and bells: national memory and the Protestant calendar in Elizabethan and Stuart England. Weidenfeld & Nicolson ISBN 0-297-79343-8..

## Kanpo estekak

* Datuak: Q45810
* Multimedia: Gunpowder Plot / Q45810
# Bolboraren dorrea (Praga)

Bolboraren dorrea edota Bolboraren atea, txekieraz: Prašná brána, Txekiar Errepublikako Praga hiriburuan dagoen dorre bat da. Berez, 1475ean eraikitzen hasi zen, eta Pragako Hiri Zaharreko 13 sarbide edo ateetako bat zen. Gaur egun, Pragako monumentu ezagunenetako bat da, eta Pragako Hiri Zaharra eta Pragako Hiri Berria banatzen ditu.

## Kanpo estekak

* Datuak: Q1488700
* Multimedia: Prašná brána / Q1488700
# Boldekow

Boldekow Alemaniako udalerri bat da, Mecklenburg-Aurrepomerania estatuan. Azken zentsuaren arabera 644 biztanle zituen, 48,52 kilometro koadroko azaleran..

## Kanpo estekak

* Datuak: Q818630
* Multimedia: Boldekow / Q818630
# Bolborategi

Bolborategia erabilera militarreko eraikina da, bolbora eta bolboraz egindako munizioak edo lehergaiak biltzen dituena. Bolborategietan ere elementu horiek prestatzen eta egiten dira.

## Istripuak

Erabiltzen dituzten lehergaiak eta, oso ohikoak izan dira istripuak, askotan ondorio lazgarriekin. Esaterako, Donostian egokitutako bolborategiek arazo handiak sortu dituzte hiriaren historian.
* 1688ko abenduaren 7an: Urgulleko bolborategi tximista batek bertan jo ondoren eztanda egin zuen herrian beldurra eragiten. Guztira 15 pertsona hil ziren, gehienak militarrak.
* 1813ko abuztuaren 31n Napoleon enperadore frantsesaren soldadu taldeek Donostia hartuta zeukaten. Espainian, berriz, ingelesen eta portugesen laguntzaz frantsesak menderatzea lortu zuten. Frantsesen eskuetan herri gutxi gelditzen ziren, horietako bat Donostia. Donostiarantz jo zuten bada, ingelesek, portugesek eta espainolek elkartuta. Bonbardaketa luze baten ondorioz, harresietan tarte handiak egin ziren eta hortik sartu ziren Donostian talde elkartuak. Frantsesek harresi ondoan bolborategi bat zuten eta hori bere gisa lehertu egin zen. Eztanda handi hark frantsesen artean izugarrizko nahasketa sortu zuen eta Urgull mendian dagoen gaztelura erretiratu behar izan ziren.

## Erreferentziak

* ↑ https://www.diariovasco.com/prensa/20061207/san_sebastian/horrible-estrepito-urgull_20061207.html
* ↑ https://jakintza.net/wp-content/uploads/2009/09/Kilometroak-UD.pdf
* ↑ https://web.archive.org/web/20230221094059/https://sitioshistoricos.com/el-monte-urgull-de-san-sebastian/

## Ikus, gainera

* Bolbora

## Kanpo estekak

* Datuak: Q2153495
* Multimedia: Ammunition depots / Q2153495
# Bolboși

Bolboși Errumaniako udalerri bat da, Gorj konderrian. 3.140 biztanle ditu, 42,06 kilometro koadroko azaleran banatuta.

## Herriak

Udalerrian honako herriak daude:
Bolboși $^{(en)}$ Bălăcești $^{(en)}$ Bolboasa $^{(en)}$ Igirosu $^{(en)}$ Miclosu $^{(en)}$ Ohaba-Jiu $^{(en)}$ Valea $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724558
* Multimedia: Bolboși, Gorj / Q12724558
# Bolckow (Missouri)

Bolckow Missourieko hiri bat da. Andrew konderrian kokatua dago. 2010ean 187 biztanle zituen, 0,84 kilometro koadrotan banatuta.

## Ikus, gainera

* Andrew konderria

## Kanpo estekak

* Datuak: Q962005
# Bilboko Aste Nagusiko Kriteriuma

Bilboko Aste Nagusiko Kriteriuma, Bilbon, Aste Nagusian egiten zen errepideko lasterketa zen. Lehen momentuan, S.C. Bilbaina elkarteak egiten zuen, baina gero, 1998. urtetik aurrera, S.C. Casco Viejo elkarteak antolatu zuen. Urtero, 50 txirrindulari inguru biltzen ziren Bilboko zirkuituan, lasterka egitera. Udaletxetik, Areatzako parkera, eta handik, Enparantza Biribilera zirkuitua zen eta hainbat bira ematen zituzten txirrindulariek. XXI. mendean, zirkuitua aldatu zen, Areatzako parkeko alderdian oztopo gutxiago egiteko. Orduan, Uribitarte aldera mugitu zen eta Isozaki dorreak borobiltzen dituzten kaleetatik pasatzen zen. Euskal Herriko txirrindulari onenak parte hartzen zuten, Iñaki Barrenetxea, Unai Elorriaga, Iñigo Landaluze, Iban Mayo, Ion Izagirre, Jon Aberasturi eta beste batzuk bezala. 2010. urtean, egin zen azkeneko ekitaldia, Bilboko Udalak bere laguntza kendu zuelako.
Saria handia zuen; adibide bezala, 2007ko garaileak 1500 euro irabazi zuen, egun hartan.

## Palmaresa
### 2009

* Ramon Domene.
* Ion Izagirre.
* Pedro Palou.

### 2008

* Aitor Regillaga (Telco).
* Luis Moyano (Telco).
* Jon Fardo (Seguros Bilbao).

### 2007

* Unai Elorriaga.
* Angel Madrazo.
* Carlos Coloma.

### 2006

* Unai Elorriaga.

### 2005

* Unai Elorriaga.

### 2000

* Gorka Gonzalez

### 1999

* Iñigo Landaluze (Cafes Baque).

## Erreferentziak

* ↑ Última hora Criterium Bilbao. (Noiz kontsultatua: 2021-03-30).

## Kanpo estekak

* Datuak: Q109331567
# Bilboko Antzerki Eskola Jaialdia

Bilboko Antzerki Eskola Jaialdia - FETABI edo Bilboko Unibertsitate Antzerki Jaialdia - FETABI, baita Antzerki Eskolen Bilboko Jaialdia edo soilik FETABI Jaialdia (gazteleraz, Festival de Teatro Universitario de Bilbao edo Festival de Escuelas de Teatro de Bilbao) Bilbon urtero antolatzen den espainiar Estatu osoko antzerki jaialdia da, SGAEk antolatua.

## Historia

2012 urtean sortu zen, antzerkia eta talentua ezagutarazteko helburuarekin.
Jaialdian espainiar Estatu osoko antzerki konpainiek hartzen dute parte. Urtero antolatzen da, Bilboko hirian, Campos Elíseos Antzokian.
Antolatzaileak eta antolatzaile-kolaboratzaileak dira: SGAE, SGAE Fundazioa, AISGE (Artistas Intérpretes, Entidad de Gestión de Derechos de Propiedad Intelectual), Bilboko Udala, Kultura Saila, ...

## FETABI Sariak

Jaialdian zehar, zazpi sari banatzen dira:
* Publikoaren sari berezia (Premio especial del Público)
* Jatorrizko idazleen testu onenaren saria (Premio al Mejor Texto de Autoría Original)
* Testu Egokitu Onenaren Saria (Premio al Mejor Texto Adaptado)
* Zuzendaritza Eszeniko Onenaren Saria (Premio a la Mejor Dirección Escénica)
* Emakumezko Aktore Onenaren Saria (Premio a la Mejor Actriz)
* Gizonezko Aktore Onenaren Saria (Premio al Mejor Actor)
* Ikuskizun Onenaren Saria (Premio al Mejor Espectáculo)
2017 urtetik "Gonbidatutako Konpainia FETABI Kupula" Saria (Premio 'FETABI Cúpula Compañía Invitada') ere ematen da.

## Erreferentziak

* ↑ «Hamaika lan ikusi ahal izango dira Bilboko Antzerki Eskola Jaialdian» bizkaie.biz (Noiz kontsultatua: 2022-10-08).
* ↑ (Gaztelaniaz) «Bilbao celebra su primer festival de teatro universitario» EITB (Noiz kontsultatua: 2022-10-07).
* ↑ Festival de Teatro Universitario de Bilbao. .
* ↑ (Gaztelaniaz) País, El. (2013-06-29). «Seis compañías compiten en Bilbao en el II Festival de Teatro Universitario» El País ISSN 1134-6582. (Noiz kontsultatua: 2022-10-07).
* ↑ Press, Europa. (2012-11-02). «El Campos de Bilbao ofrecerá este domingo la obra ganadora del festival de Teatro Universitario y Escuelas de Teatro» www.europapress.es (Noiz kontsultatua: 2022-10-07).
* ↑ (Gaztelaniaz) Comienza la cuarta edición del Festival de Escuelas de Teatro de Bilbao (FETABI). (Noiz kontsultatua: 2022-10-07).
* ↑ «Bilboko Antzerki Eskolen Jaialdia martxan dago domekara arte» bizkaie.biz (Noiz kontsultatua: 2022-10-08).
* ↑ «Premio 'FETABI Cúpula Compañía Invitada' para Grupo TECU» www.unirioja.es (Noiz kontsultatua: 2022-10-07).

## Kanpo estekak

* Datuak: Q114007985
# Bilboko Areatzako ikuspegia

Bilboko Areatzako ikuspegia (gaztelaniaz Vista del Arenal de Bilbao) Luis Paret y Alcázarrek egindako margolana da. Margolan hau Karlos III.a Espainiakoak egin zion enkargu baten barruan zegoen. Garaian paisaiak oso baloratuta zeuden. Paret 1779tik 1786ra Bilbon bizi izan zen.

## Deskribapena

Bilboko Areatzako ikuspegiak kaiaren irudi oso animatua erakusten digu. Merkatariak, zamaketariak eta gurdiak nahastuak daude, zamak eta ekipajeak artean. Atzean, protagonismoa Nerbioi ibaiarena da. Hondoan, La Sendeja auzoa, Kintanaren jauregia, gaur egun desagertuta, eta, egungo udaletxearen orubean, San Agustingo komentua ikusten ditugu. Ibaiaren beste aldean Erripako etxeak eta hango kaia ikus daitezke. Kai horretan bi itsasontzi ikusten dira, Bilboko Kontsulatuaren banderarekin. Margolanaren atzealdean, arratsaldeko argiaz, Artxanda mendia dugu.

## Erreferentziak

* ↑ https://web.archive.org/web/20160922235526/https://www.museobilbao.com/obras-comentadas/paret-luis-76

## Kanpo estekak

* Datuak: Q18688145
# Bilboaldeko musika taldeak

Bilboaldeko musika taldeak Bizkaiko eskualde horretan abiatu edo garatutakoak dira. Artikulu honetan, sortu ziren hamarkadaren arabera sailkatu ditugu.

## 1940ko hamarkada

* Los Chimberos

## 1950eko hamarkada

* Soroak
* Los Txikis
* Los Cinco Bilbainos

## 1960ko hamarkada

* Mocedades

## 1970eko hamarkada

* Los Mitos
* Oskorri

## 1980ko hamarkada

* Dinamita pa' los Pollos
* Doctor Deseo
* Eskorbuto
* MCD
* Parabellum
* Skalope
* Vulpess
* Zarama
* Zer Bizio?

## 1990eko hamarkada

* Ama Say
* Atom Rhumba
* Cancer Moon
* El Consorcio
* Idi Bihotz
* El Inquilino Comunista
* Platero Y Tu
* Zea Mays

## 2000ko hamarkada

* 121 krew
* Biok
* Fito & Fitipaldis
* Four Friends
* Gora Japon
* Kloratita
* Loan
* El Mentón de Fogarty
* Motorsex
* Norte Apache
* Punkamine
* Split 77
* Suspenders
* Zartako
* Zein?

## 2010eko hamarkada

* Huntza taldea
* Vulk

## Ikus, gainera

* Euskal Herriko musika garaikidea

## Bibliografia

* "Lluvia, Hierro y Rock&Roll", Alvaro Heras Grohe. 2008.

## Kanpo estekak

* (Gaztelaniaz)"Historia del primitivo Rock en Bilbao"
* Datuak: Q12255215
# Bilsdean

Bilsdean, Eskoziako udalerri bat da, Ekialdeko Lothian konderrian.

## Kanpo estekak

* Datuak: Q4913589
* Multimedia: Bilsdean / Q4913589
# Biloba eta amona Ibarrako baratzean

Biloba eta amona Ibarrako baratzean graffitia, 2023 sortu zen, Nexgraff graffitigileen bidez. Graffiti hau, N1 errepediearen azpian dago, zehazki Ibarrako Zumardi Handian.
Nexgraff, aita-semea dira, Nestor eta Aitor izenekoak,Pasaian bizi dira. 2023an, top 50 geratu dira Ibarra eta Baionako marrazketekin. Txiki-txikitatik hasi zitzaion arte mundua interesatzen eta gaur egun, 20 urteekin, bere ikasketak graffiti munduarekin bateratzen ditu eta Gipuzkoatik mundura ateratzeko asmoa du.
Zazpi metroko zabalera eta hogeita hamahiru metroko altuera duen mural bat da, pintura plastikoaz egina. Mural honetan amona bere bilobarekin azaltzen da baratzean lanean, nekazaritza eta belaundaldi batetik bestera transmititzeko sortuta da.
Tolosako GKO galeriak zuzendaritzapean eta kordinaziopean garatu dute; aldiz, Ibarrako Udalak finantziatu du eta Tolosako Udalak, laguntza eman dio graffitigileei. Mural hau bi asteetan bakarrik margotu zuten eta urte horretan bertan, munduko ehun graffiti onenen artean egon zen.
# Bilohorivka

Bilohorivka (ukraineraz: Білогорівка) edo Belogorovka (errusieraz: Белогоровка) Ukrainako ekialdeko Luhansk Oblasteko Sievierodonetsk Raionean kokaturiko hiri-motako kokagune bat da. Luhansk hiriaren erdialdetik 88 kilometrora dago kokaturik, I88 kilometre (55 mi) Luhansk hiriaren erdialdetik ipar-ekialdera, bai eta Sievierodonetsketik MHMra. 2021eko estimazioen arabera, hiri-biztanleria 828koa da.

## 2022ko gerra

Luhansk Oblasteko Gobernadore den Serhii Haidai-ren arabera, Bilohorivkako eskola bat bonbardatu zuten Errusiaren aire-eraso batek 2022ko maiatzaren 7an, Errusiaren Ukrainako inbasioaren testuinguruan, non 60 pertsona inguru hil ziren.
2022ko maiatzaren 12an, Errusiaren batailoi talde taktiko bat pontoi-zubiak ezartzen saiatu zen Donets ibaia zeharkatzeko. Halere, Ukrainako Indarrek suntsitu zituzten zubi horiek, bizi eta ekipamendu galera handiekin, egun Donetseko gudu bezala ezagutzen den guduan.

## Erreferentziak

* ↑ (Ingelesez) Reuters. (2022-05-08). «Bombing of school in Ukraine kills two, dozens more feared dead - governor» Reuters.
* ↑ «Ukraine war: Dozens feared dead after bomb hits school» BBC 8 May 2022.
* ↑ Ukraine blows up two Russian pontoon bridges.
* ↑ (Ingelesez) «Ukraine stymies Russian efforts to cut off Luhansk in Bilohorivka» english.nv.ua.
* ↑ (Ingelesez) Russians lose huge amount of military equipment, soldiers near Bilohorivka, says Luhansk governor. .
* ↑ Institute for the Study of War. .
* ↑ «Growing evidence of a military disaster on the Donets pierces a pro-Russian bubble» The New York Times 15 May 2022.

## Kanpo estekak

* Datuak: Q4082328
* Multimedia: Bilohorivka, Luhansk Oblast / Q4082328
# Biloxi (Mississippi)

Biloxi Mississippiko hiri bat da. Harrison konderrian kokatua dago. 2010ean 44.054 biztanle zituen, 99,0 kilometro koadrotan banatuta.

## Ikus, gainera

* Harrison konderria

## Kanpo estekak

* Datuak: Q490720
* Multimedia: Biloxi, Mississippi / Q490720
# Biloba

Biloba seme edo alaba baten semea edo alaba da. Biloba bat duenari aitona-amona esaten zaio.
Bilobek zenbait eskubide eta erantzukizun dituzte aitona-amonekiko. Ezgaitasuna duten bilobek aitona-amona baten laguntza ekonomikoa jasotzeko eskubidea dute, behar adinako baliabide ekonomikoak badituzte, gurasoen laguntza hori jaso ezin badute. Era berean, behar adina baliabide dituzten bilobak behartuta daude aitona-amonei laguntzera, beharrezkoa bada, ezkontidearen edo seme-alaben baliabide materialik jaso ezin badute. Bilobek herentzia-eskubideak dituzte. Bilobek legez oinordetzan hartuko dute jaraunsle bat bera ere herentzia eskualdatzen den unean bizi ez bada, eta gainera, legearen arabera hildako gurasoena izan behar zuen zatia ere oinordetzan hartuko dute.
Biloben eta aitona-amonen arteko harremana errazagoa da hurbiltasun geografikoa dagoenean edo bideokonferentzien bidez harremana mantentzen denean, baita sare sozialen bidez ere. Aitona-amonek lagundu egin diezaiekete gurasoei biloben hazkuntzan, baita ordezkatu ere, gurasoak hiltzen badira. Aitona-amonen eta biloben arteko lotura emozionalek iraun egiten dute denboraren poderioz. Aitona-amonek ere zeregin nabarmena dute familiako kulturaren elementuak transmititzean, nolabait, iragana, oraina eta etorkizuna elkartuz.

## Erreferentziak

* ↑ (Katalanez) «Biloba» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-0126119.xml.
* ↑ Обязанности внуков содержать дедушек и бабушек. .
* ↑ Why Some Grandparents and Grandchildren Are Close and Others Are Not. .

## Kanpo estekak

* Datuak: Q3603531
* Multimedia: Grandchildren / Q3603531
# Bilsborrow

Bilsborrow Lancashire konderrian dagoen herria da, Ingalaterran (Erresuma Batua). 2016. urtearen erdialdean 1017 biztanle zituen.

## Kokapena

Ingalaterrako ipar-mendebaldeko eskualdearen erdian dago, Yorkshire eta Humber eskualdearekiko mugatik gertu, Lancaster hiritik — konderriko hiriburua —, Irlandako itsasoaren kostaldean eta Liverpool eta Manchester hirietatik iparraldera.

## Efemeridea

2018an, John Cross Church of England lehen hezkuntzako eskolak bere sorreraren 300. urteurrena ospatu zuen John Crossekin, bertako kristau ongile baten languntzari esker.

## Iruditegia

* Metodisten kapera.
* Zubia Lancaster kanalaren gainean.
* Lancaster kanala.
* White Bull jatetxea.

## Erreferentziak

* ↑ https://www.citypopulation.de/en/uk/northwestengland/

## Kanpo estekak

* Datuak: Q4913588
* Multimedia: Bilsborrow / Q4913588
# Biloria (argipena)

Biloria zenbait lekuren izena da.

## Euskal Herrian

* Biloria Lanako kontzejua da, Nafarroan.
* Biloria Erriberagoitia udalerriko herri bat da, Araban.
* Biloria Izarbeibarreko herri hustua da, Nafarroan.

## Gaztelan

* Viloria: Valladolideko udalerria.
* Viloria de Rioja: Burgosko udalerria.

## Erreferentziak

* ↑ Espainieraz Viloria idazten da.

## Ikus, gainera

* Villoria
# Brinkley (Arkansas)

Brinkley Arkansasko hiri bat da. Monroe konderrian kokatua dago. 2010ean 3.188 biztanle zituen, 14 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q79594
* Multimedia: Brinkley, Arkansas / Q79594
# Brinkola

Brinkola izenaz honako artikulu hauek aurki daitezke:
* Brinkola, Legazpiko auzoa.
* Brinkola, Brinkola auzoko tren-geltokia.
* Brinkola, ETBren telesaila.
# Brinkola-Zegamako Estazio Megalitikoa

Brinkola-Zegamako Estazio Megalitikoa Aizkorriko mendilerroaren iparraldearen mendi-adar dauden aztarna megalitikoen multzoa da. Guztira bederatzi dira ezagutzen direnak.

## Historiaurreko monumentuak

Periodo orokorra: Brontze Aroa, Kalkolitoa / Eneolitoa, Burdin Aroa, Neolitoa, K.a. 3000 eta 900 urte artekoak. Inguru honetan sukarriz egindako tresna asko agertzen dira eta horrek inguru honek izan zuen aktibitatea adierazten du. Gaur egun ere artzaintza trasumantearen presentzia handia da.

## Kokapen geografikoa

Geografikoki Legazpiko Brinkola auzoa eta Zegamaren artean, hauek estazio honi izena emanez. Estazio honetak monumentuak, orotara bederatzi, 800 metrotatik gora aurkitzen dira. Udalerri hauetan daude monumentuak: Gabiria, Legazpi, Oñati, Segura eta Zerain.

## Sailkatutako monumentuak

Estazio honetan ondorengo monumentu megalitikoak aurkitu dira:

### Trikuharriak

Guztira bost dira:
* Aizaleku
* Amutxanda
* Arratolagaña
* Oamendi
* Urietagaña

### Tumuluak

Guztirahiru dira:
* Irumugarrieta
* Txoritegi
* Antolarre

### Zista

Guztira bat:
* Irumugarrietako II

## Egoera legala

Estazio Megalitikoa Monumentu Multzoa eta Kultura Ondasuna deklaratu zuen Eusko Jaurlaritzak 2003an. Bertan bederatzi monumentu aipatzen dira.

## Erreferentziak

* ↑ https://www.euskadi.eus/y22-bopv/es/bopv2/datos/2003/07/0303997a.pdf

## Kanpo estekak

* Babesteko Dekretua, EHAA - 2003ko uztailak 8, 133.zenbakia.
* Eusko Jaurlaritza Kultura Ondarea webgunea.
* Datuak: Q61070861
# Brinian

Brinian, Eskoziako Orkadak uharteetan dagoen herri bat da.

## Kanpo estekak

* Datuak: Q4968387
* Multimedia: Brinian / Q4968387
# Brinjahe

Brinjahe Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 123 biztanle zituen 4,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632154
* Multimedia: Brinjahe / Q632154
# Brinje

Brinje Kroaziako udalerri bat da, Lika-Senj eskualdean. Azken zentsuaren arabera 2.563 biztanle zituen.

## Kanpo estekak

* Datuak: Q283566
* Multimedia: Brinje / Q283566
# Bion Programa

Bion programa Sobietar Errepublika Sozialisten Batasunak martxan jarri zuen espazio-ikerketarako proiektua da. Ondoren, Errusiak jarraipena eman zion. Helburua ikerketa biologikoak burutzea da, askotan, nazioarteko elkar lanean.
Bion sateliteak TsSKB-Progressek egin zituen eta, oinarritzat, Zenith espioi-sateliteak erabiltzen ditu. Satelite horien hasierako helburua lurra miatzea da.
Bion sateliten jaurtiketa 1973an hasi zen.

## Misioak

* Bion 1, Kosmos 605, 1973
* Bion 2, Kosmos 690, 1974
* Bion 3, Kosmos 782, 1975
* Bion 4, Kosmos 936, 1977
* Bion 5, Kosmos 1129, 1979
* Bion 6, Kosmos 1514, 1983
* Bion 7, Kosmos 1667, 1985
* Bion 8, Kosmos 1887, 1987
* Bion 9, Kosmos 2044, 1989
* Bion 10, Kosmos 2229, 1992
* Bion 11, 1996
* Bion-M No.1, 2013

## Kanpo estekak

* Datuak: Q25283
* Multimedia: Bion program / Q25283
# Bionaz

Bionaz Italiako udalerri bat da, Aostako Haranean. 221 biztanle ditu, 142,09 kilometro koadroko azaleran banatuta.

## Mugakideak

Bionazek honako udalerri hauekin egiten du muga:
Nus Ollomont Oyace Torgnon Valtournenche Bagnes Evolène Zermatt

## Kanpo estekak

* Datuak: Q34858
* Multimedia: Bionaz / Q34858
# Bione

Bione Italiako udalerri bat da. Bresciako probintzian kokatuta dago, Lombardia eskualdean. 1.302 biztanle ditu, 17,29 kilometro koadroko azaleran banatuta.

## Mugakideak

Bionek honako udalerri hauekin egiten du muga:
Agnosine Casto Lumezzane Preseglie Vestone

## Kanpo estekak

* Datuak: Q103561
* Multimedia: Bione / Q103561
# Broc (Suitza)

Broc Suitzako udalerria da. Friburgo kantonamenduan dago, Gruyère barrutia barrutian. 2014an 2,651 biztanle zituen 10,06 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67519
* Multimedia: Broc / Q67519
# Broc (uhartea)

Broc Aturrin dagoen biztanlerik gabeko ibai-uhartea da, Urketa udalerrian dagoena.
Berrehunen bat metrora, Ardanabi ibaiko urak Aturrikoekin bat egiten duen gunea dago.

## Historia

1814ko urtarrilaren 1ean, Napoleondar Gerretan zehar, bi frantziar konpainiak uhartean kokatu ziren gotortze-lanak babesteko.. 1825ean bordalde bat eraiki zuten.. Uharteko ekialdeko urbazterrean hondartza goxo bat dago, egun erortzeko zorian den bordaren parean.

## Erreferentziak

* ↑ Agirresarobe, Asier; Tellabide, Muskilda. (2004-10-24). «Ihesi: Aturri II. Urezko gurpilak» Argia CC BY-SA lizentziapean.
* ↑ L'Héritier, Louis-François. (1822). Les fastes de la gloire: ou, Les braves recommandés à la Postérité. 5, 505 or..
* ↑ (Frantsesez) L'ile du Broc racontée par Madame Marthe Elissondo. .
* ↑ L'association les Escumayres-Talasta. Aturri ibaiaren gaindi ibiltzen. .

## Kanpo estekak

* Datuak: Q27670235
* Multimedia: Île de Broc / Q27670235
# Brocaren area

Brocaren area giza burmuinaren eskualde bat da, hizkuntzaren garapenarekin zerikusia duena. Lobulu frontalean dago, bere hirugarren aurreko zirkunboluzioan zehazkiago, hizkuntzarako nagusi den hemisferioaren atal operkular eta triangeluarrean. Eskualde hau, 44. (pars opercularis) eta 45. (pars triangularis) Brodmann areei dagokie, eta Wernickeren arearekin lotzen da (gizakiengan hizkuntzarentzat garrantzitsua den beste eskualdea) faszikulu kakoduna izeneko nerbio-zuntz sorta baten bidez. Paul Pierre Broca frantziar sendagilearen omenez deitzen da; izan ere, horrek 1864an eskualde horretan kalte larria zuten afasiadun gaixoen zenbait post mortem azterketen ondoren deskribatu zuen.

## Erreferentziak

* ↑ Euskalterm: [Hiztegi terminologikoa] [2008]
* ↑ Trejo Martínez, David; Jiménez Ponce. (2007). «Aspectos anatómicos y funcionales sobre el área de Broca en neurocirugía funcional» Revista Médica Hospital General de México.

## Kanpo-estekak

* Datuak: Q728285
* Multimedia: Broca's area / Q728285
# Broch (arkitektura)

Brocha Eskozian aurkitzen den burdin aroko defentsarako eraikuntza zilindriko mota bat da.

## Kanpo estekak

* Datuak: Q82137
* Multimedia: Brochs / Q82137